CELEX: 32006D0534
Language: sl
Date: 2006-07-20 00:00:00
Title: 2006/534/ES: Odločba Komisije z dne  20. julija 2006  o vprašalniku za poročila držav članic o izvajanju Direktive 1999/13/ES v obdobju 2005–2007  (notificirano pod dokumentarno številko C(2006) 3274)

3.8.2006   
            
            
               SL
            
            
               Uradni list Evropske unije
            
            
               L 213/4
            
         
      ODLOČBA KOMISIJE
   
   z dne 20. julija 2006
   o vprašalniku za poročila držav članic o izvajanju Direktive 1999/13/ES v obdobju 2005–2007
   (notificirano pod dokumentarno številko C(2006) 3274)
   (2006/534/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 1999/13/ES z dne 11. marca 1999 o omejevanju emisij hlapnih organskih spojin zaradi uporabe organskih topil v nekaterih dejavnostih in obratih (1), in zlasti člena 11(1) Direktive,
   ob upoštevanju naslednjega:
   
               (1)
            
            
               V skladu s členom 11(1) Direktive 1999/13 morajo države članice sestaviti poročila o izvajanju navedene direktive na podlagi vprašalnika ali predloge, ki ju pripravi Komisija.
            
         
               (2)
            
            
               Države članice so sestavile poročila o izvajanju navedene direktive za obdobje od 1. januarja 2003 do 31. decembra 2004 v skladu z Odločbo Komisije 2002/529/ES (2).
            
         
               (3)
            
            
               Drugo poročilo mora zajemati obdobje od 1. januarja 2005 do 31. decembra 2007.
            
         
               (4)
            
            
               Ukrepi v tej odločbi so v skladu z mnenjem odbora, ustanovljenega v skladu s členom 6 Direktive Sveta 91/692/EGS (3) –
            
         SPREJELA NASLEDNJO ODLOČBO:
   Člen 1
   Države članice za namene sestavljanja poročila, ki zajema obdobje od 1. januarja 2005 do 31. decembra 2007 in se predloži Komisiji v skladu s členom 11(1) Direktive 1999/13/ES, uporabijo vprašalnik iz Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 20. julija 2006
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 85, 29.3.1999, str. 1. Direktiva, kakor je bila nazadnje spremenjena z Direktivo 2004/42/ES Evropskega parlamenta in Sveta (UL L 143, 30.4.2004, str. 87).
   
      (2)  UL L 172, 2.7.2002, str. 57.
   
      (3)  UL L 377, 31.12.1991, str. 48. Direktiva, kakor je bila spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      PRILOGA
      Vprašalnik o izvajanju Direktive 1999/13/ES o omejevanju emisij hlapnih organskih spojin zaradi uporabe organskih topil v nekaterih dejavnostih in obratih v obdobju 2005–2007
      Navodila za odgovarjanje na spodnja vprašanja:
      
                   
               
               
                  Odgovori naj bodo kratki in čim bolj natančni.
               
            
                   
               
               
                  Predložene informacije, zlasti glede števila obratov in sprejetih ukrepov, lahko vključujejo reprezentativne podatke, pod pogojem, da zadostujejo za potrditev izpolnjevanja zahtev Direktive.
               
            
                   
               
               
                  Za poročila, ki zajemajo obdobja pred datumi iz člena 4 Direktive 1999/13/ES, morajo informacije o obstoječih obratih temeljiti na najboljših razpoložljivih ocenah za navedena obdobja.
               
            
                   
               
               
                  Če se položaj ni spremenil, se lahko navede zgolj sklic na predhodni odgovor, čeprav to seveda ne bo mogoče za države članice, za katere je to obdobje prvo obdobje poročanja. Če je prišlo do novega razvoja, ga je treba opisati v novem odgovoru.
               
            1.   Splošni opis
      Katere so glavne značilnosti nacionalne zakonodaje, ki so potrebne za vzpostavitev sistema dovoljenj ali registracij, da se zagotovi skladnost z zahtevami Direktive? Prosimo, podrobno navedite spremembe v nacionalni zakonodaji v poročevalnem obdobju v zvezi z Direktivo 1999/13/ES.
      2.   Zajetje obratov
      Za vsakega od dvajsetih oddelkov Priloge IIA, prosimo, ocenite, koliko obratov spada v kategorije, opredeljene spodaj (države članice z drugačno sektorsko razvrstitvijo v nacionalni zakonodaji jo lahko uporabijo pri odgovarjanju na to vprašanje):
      
                  —
               
               
                  vsi obstoječi obrati, vključeni s členom 2(2) Direktive, ob koncu poročevalnega obdobja,
               
            
                  —
               
               
                  vsi obrati, ki so bili registrirani ali jim je obratovanje dovolil pristojni organ v poročevalnem obdobju,
               
            
                  —
               
               
                  koliko obratov, navedenih v prejšnji alinei, je dobilo dovoljenje ali je bilo registriranih v skladu s členom 4(4) Direktive (neobvezno)?
               
            
                  —
               
               
                  koliko teh obratov je zajetih v Direktivi IPPC (neobvezno)?.
               
            3.   Osnovne obveznosti upravljavca
      Katere upravne določbe so bile izdane v splošnem, da se pristojnim organom omogoči, da zagotovijo delovanje obratov v skladu s splošnimi načeli iz člena 5?
      4.   Obstoječi obrati
      Koliko obstoječih obratov je dobilo dovoljenje ali je bilo registriranih za uporabo programa zmanjševanja emisij iz Priloge II B, v skladu s členom 4(3)?
      5.   Vsi obrati
      
                  5.1
               
               
                  V skladu s členom 5(3)(a) države članice poročajo Komisiji o odstopanju v zvezi z uporabo mejnih vrednosti nezajetih emisij:
                  
                              —
                           
                           
                              Je prišlo do odstopanj?
                           
                        
                              —
                           
                           
                              Kako je v teh primerih dokazano, da za zadeven posamezen obrat ta vrednost tehnično ali ekonomsko ni bila mogoča?
                           
                        
                              —
                           
                           
                              Kako se upošteva zahteva, da resna tveganja za zdravje ali okolje niso pričakovana?
                           
                        
            
                  5.2
               
               
                  V skladu s členom 5(3)(b) se lahko dejavnosti, ki jih ni mogoče opravljati v zaprtih pogojih, izvzamejo iz mejnih vrednosti emisij iz priloge IIA, če je ta možnost posebej navedena v navedeni prilogi.
                  
                              —
                           
                           
                              Koliko upravljavcev je uporabilo to možnost in za koliko obratov?
                           
                        
                              —
                           
                           
                              Kako je dokazano, da program zmanjševanja emisij iz Priloge IIB tehnično in ekonomsko ni izvedljiv?
                           
                        
                              —
                           
                           
                              Kako upravljavec dokaže, da se v zadevnih obratih uporablja najboljša razpoložljiva tehnologija?
                           
                        
            6.   Nacionalni načrti
      
                  6.1
               
               
                  Se je država članica odločila, da opredeli in izvaja nacionalni načrt v skladu s členom 6 (glej Sklep Komisije 2000/541/ES z dne 6. septembra 2000 o merilih za presojo nacionalnih načrtov v skladu s členom 6 Direktive Sveta 1999/13/ES (1))?
               
            
                  6.2
               
               
                  Koliko obratov je bilo vključenih v nacionalni načrt? Kakšno je ciljno zmanjšanje emisij, ki ga bo prinesel načrt? Kakšna je trenutna skupna emisija obratov, ki so vključeni v načrt? Kakšna je v primerjavi s katerim koli vmesnim ciljem zmanjšanja znotraj tega poročevalnega obdobja?
               
            7.   Nadomestitev
      V kakšnem obsegu se je na podlagi določbe o smernicah Komisije v skladu s členom 7(1) to upoštevalo pri izdajanju dovoljenj in oblikovanju splošnih zavezujočih predpisov (glej člen 7(2))?
      8.   Spremljanje
      
                  8.1
               
               
                  Če je država članica v skladu s členom 8(1) obvezala upravljavca obrata, zajetega s to direktivo, da pristojnemu organu enkrat na leto ali na zahtevo sporoči podatke, ki pristojnemu organu omogočijo, da preveri skladnost s to direktivo, prosimo, navedite, koliko upravljavcev pristojnemu organu ni zagotovilo potrebnih podatkov in za koliko obratov. Katere ukrepe je sprejel pristojni organ za zagotovitev sporočanja teh informacij v najkrajšem možnem času?
               
            
                  8.2
               
               
                  Če je država članica v skladu s členom 8(1) obvezala upravljavca obrata, zajetega s to direktivo, da pristojnemu organu enkrat na leto ali na zahtevo sporoči podatke, ki pristojnemu organu omogočijo, da preveri skladnost s to direktivo, prosimo, navedite, koliko upravljavcev je pristojnemu organu zagotovilo potrebne podatke in za koliko obratov.
               
            
                  8.3
               
               
                  Brez poseganja v člen 8(4) in v povezavi s členom 8(3), prosimo, navedite število obratov s pogostostjo občasnih meritev s presledki več kot eno leto.
               
            9.   Neskladnost
      V zvezi s členom 10:
      
                  —
               
               
                  Koliko upravljavcev je kršilo zahteve te direktive?
               
            
                  —
               
               
                  Kateri ukrepi se sprejmejo, da se ponovno in v „najkrajšem možnem času“ vzpostavi skladnost s členom 10(a)?
               
            
                  —
               
               
                  Kolikokrat so pristojni organi začasno preklicali ali odvzeli dovoljenje v primeru neskladnosti s členom 10(b)?
               
            10.   Usklajenost z mejnimi vrednostmi emisij
      
                  10.1
               
               
                  Na kratko opišite dejavnosti za zagotovitev skladnosti z mejnimi vrednostmi emisij v odpadnih plinih, vrednostmi nezajetih emisij in skupnimi vrednostmi emisij. Prosimo, poročajte o primerih ukrepov za zagotovitev skladnosti, uporabljenih v obdobju.
               
            
                  10.2
               
               
                  Kateri so na splošno najbolj običajni postopki v zvezi z inšpekcijskimi pregledi na kraju samem, ki jih izvajajo pristojni organi? V primeru, da se ti ne izvajajo, kako pristojni organi preverijo informacije, ki jih je posredoval upravljavec?
               
            11.   Program zmanjševanja emisij
      
                  11.1
               
               
                  Kakšen je postopek za zagotovitev čim večjega ujemanja programa zmanjševanja emisij, ki ga je predlagal upravljavec, z emisijami, ki bi bile posledica uporabe mejnih vrednosti emisij iz Priloge II k Direktivi? Prosimo, posredujte informacije o svojih izkušnjah z uporabo programa zmanjševanja emisij.
               
            
                  11.2
               
               
                  Če ste uporabljali program zmanjševanja emisij, predlagan v Prilogi II B(2), prosimo, odgovorite na naslednja vprašanja:
                  
                              11.2.1
                           
                           
                              Kateri postopki in prakse se uporabljajo za izračun letne referenčne emisije?
                           
                        
                              11.2.2
                           
                           
                              Kateri postopki in prakse se uporabljajo za izračun ciljne emisije?
                           
                        
                              11.2.3
                           
                           
                              Katere prakse se uporabljajo za zagotovitev skladnosti s ciljno emisijo?
                           
                        Odgovori so lahko kratki in v obliki povzetka.
               
            12.   Načrt ravnanja s topili
      Kako je bila v skladu s členom 9 dokazana usklajenost upravljavca (načrt ravnanja s topili ali drug enakovreden način)?
      13.   Dostop javnosti do informacij
      Katere prakse se v splošnem uporabljajo za zagotovitev uporabe člena 12 o dostopu javnosti do informacij?
      14.   Povezava z drugimi instrumenti Skupnosti
      Kakšno je stališče držav članic o učinkovitosti Direktive, med drugim, v primerjavi z drugimi okoljskimi instrumenti Skupnosti?
      
         (1)  UL L 230, 12.9.2000, str. 16.